የገጠር መሬት ወደ ከተማ ሲገባ በዛ የሚኖሩ አርሶአደሮች ያለ ፍቃዳቸው ከቀያቸው ይፈናቀላሉ። በቂ ካሳ (ክፍያ) አይሰጣቸውም። በዚህ መሰረት አርሶአደሮቹ ተቃውሞ ያሰማሉ። ይህ ጉዳይ በኦሮምያ ብቻ አይደለም የተከሰተው። በመቐለ ከተማም ተመሳስይ ችግር አለ። በመቐለ ዙርያ የሚኖሩ የእንደርታ ኗሪዎች ሁሌ ያለ ፍቃዳቸው እንደተፈናቀሉ ነው። በመቐለ ዙርያ ሁሌ ተቃውሞ አለ። ዓመፅ አለ። በመቐለ ዙርያ በዓይናለም፣ እግሪሓሪባ፣ ሰራዋት ወዘተ ያለ ከፍተኛ የህዝብ ተቃውሞ አሁን በኦሮምያ እየተካሄደ ካለው ተመሳሳይ ነው። የመንግስት አካላት ተቃውሞ ለሚያሰሙ ሰዎች የኃይል እርምጃ እየወሰዱ ይደበድቧቸዋል፣ ይገድሏቸዋል፣ ያስሩዋቸዋል፣ ያሰቃያቸዋል።
